
N’Antonio Moreno Baza, secretari de l’Ajuntament de Cabrils,

CERTIFICO:

Que la Junta de Govern Local, en sessió ordinària de data 20 de juliol de 2022, ha adoptat per unanimitat l’acord, el qual literalment és com segueix:


“APROVACIÓ DE LA MINUTA DE CONVENI DE SUBVENCIÓ NOMINATIVA ASSOCIACIÓ DE JUBILATS I PENSIONISTES PREVISTA AL PRESSUPOST MUNICIPAL 2022

D’acord amb el pressupost municipal per l’exercici 2022, es desprèn una subvenció nominativa a favor de l’Associació de jubilats i pensionistes (Casal de la gent gran) amb càrrec a l’aplicació pressupostària 2313.480.00, per import de 6.000 €.

Atesa l’existència de crèdit adequat i suficient a l’aplicació pressupostària referida.

D’acord amb l’article 22.2.a) i l’article 28 de la Llei 38/2003, de 17 de novembre, General de Subvencions, i l’article 65 del Reial Decret 887/2006, de 21 de juliol,  pel qual s’aprova el Reglament de la Llei General de Subvencions.

Tenint en compte que la competència per a l’adopció de l’acord correspon a la Junta de Govern Local per delegació efectuada per l’alcaldessa d’aquest ajuntament, mitjançant el Decret d’alcaldia núm. 757/2019, de data 19 de juny de 2019 (BOP CVE2019022852 de data 28 de juny de 2019).

Per tot l’exposat, i a proposta de l’alcaldessa, la Junta de Govern Local adopta els següents

ACORDS

Primer.- Aprovar la minuta de conveni de subvenció nominativa a l’Associació de jubilats i pensionistes, per tal de dinamitzar el casal de la gent gran i fer activitats durant l’any 2022.

Segon.- Autoritzar i disposar la despesa, per import de 6.000€, amb càrrec a l’aplicació pressupostària 2313.480.00 del pressupost municipal vigent.

Tercer.- Reconèixer l’obligació i realitzar el pagament per import de 4.800 € corresponent al 80% de la bestreta, amb càrrec a l’aplicació pressupostària referida.

Quart.- Facultar a l’alcaldessa per a la signatura i formalització d’aquest conveni.

Cinquè.- Notificar el present acord als interessats i al departament de serveis econòmics de la corporació.

Sisè.- Publicar aquest acord a la Base de Datos Nacional de Subvenciones.”


Que el resultat de la votació va ser el següent: 5 vots a favor de l’Il·lma. Sra. Maite Viñals Clemente, la regidora Sra. Sílvia Vallbona Blanch, la regidora Sra. Mònica Casco Estévez, el regidor Jordi Campos Guitart i la regidora Sra. Avelina Morales Serra.

I, perquè consti, lliuro el present certificat per ordre i amb el vistiplau de la Sra. Alcaldessa - Presidenta, a reserva del que resulti de l’aprovació de l’acta, d’acord amb el que disposa l’article 206 del Reglament d’organització, funcionament i règim jurídic de les corporacions locals.


Cabrils, a data de la signatura electrònica

								Vist i plau, 
	L’alcaldessa,
								Maite Viñals Clemente

